बोले- अगर आज काम करना छोड़ दूं तब भी लोग मुझे याद रखेंगे
मनोज बाजपेयी ने हिंदी सिनेमा में अपने अलग-अलग किरदारों से दर्शकों को हैरान कर दिया है। हाल ही में उनकी फिल्म 'सिर्फ एक बंदा काफी है' को काफी पॉजिटिव रिस्पॉन्स मिला। अभिनेता की माने तो उनकी टीम की फिल्म बनाते वक्त नियत बहुत सही थीSaid – If I stop working today then only people will remember me
मनोज बाजपेयी ने हिंदी सिनेमा में अपने अलग-अलग किरदारों से दर्शकों को हैरान कर दिया है। हाल ही में उनकी फिल्म 'सिर्फ एक बंदा काफी है' को काफी पॉजिटिव रिस्पॉन्स मिला। अभिनेता की माने तो उनकी टीम की फिल्म बनाते वक्त नीयत बहुत सही थी और कहीं-न-कहीं इसी वजह से लोगों को फिल्म पसंद आई।
हाल ही में दैनिक भास्कर से खास बातचीत के दौरान,मनोज ने अपने प्रोफेशनल लाइफ से जुड़ी बातें शेयर की हैं। बातचीत के दौरान, उन्होंने कार्तिक आर्यन का भी जिक्र किया।
हमें भी नहीं पता था, की हमारी फिल्म इतनी सफल होंगी
जाहिर हैं जब भी हम किसी प्रोजेक्ट की शुरुआत करते हैं तो उम्मीद यही होती हैं की वह हिट ही नहीं बल्कि सुपरहिट हो। चाहे कितना भी बड़ा डायरेक्टर क्यों ना हो, जब वह कोई प्रोजेक्ट शुरू करते हैं तो उन्हें पता होती हैं की ये एक अच्छी स्क्रिप्ट है जिस पर उनका और उनकी टीम का पूरा विश्वास हो, तभी तो वे इसमें आगे बढ़ते हैं। हमें भी नहीं पता था, की हमारी फिल्म इतनी सफल होंगी। जिस तरीके का प्यार हमारी फिल्म को मिला, मुझे इसका बिल्कुल अंदाजा नहीं था।
मैं वाकई में शॉक्ड हूं, हमने तो सोचा ही नहीं था की हमारी फिल्म को इतना प्यार मिलेगा। आज लोग इस फिल्म को लेकर इतनी सारी थीसिस लिख रहे हैं, आर्टिकल्स लिख रहे हैं, रिव्यू लिख रहे हैं - मेरे लिए इस फिल्म का सक्सेस होना किसी जादू से कम नहीं।
'कोर्टरूम के सीन शूट करने के लिए बुलवाई थी इमरजेंसी मीटिंग'
मेरे लिए सबसे जरूरी था फिल्म का रिसर्च। जितनी टेक्निकल और लीगल शब्द हैं उनको अपने परफॉर्मेंस के जरिए ना सिर्फ सिम्प्लीफाई करना बल्कि लोगों को लिए उतना ही एक्साइटिंग बनाना। साथ ही उसके साथ ड्रामा भी लाना ताकि लोग उससे जुड़ पाए। फिल्म में एक कोर्टरूम सीन था, वह सबसे मुश्किल था। मुझे याद हैं हमने शूट के एक दिन पहले उसे फिर से राइटर से लिखवाया था।
उस दौरान जब मैंने स्क्रिप्ट पढ़ी तो लगा की मैं इसे रट्टा तो मार लूंगा लेकिन इसे सही तरीके से समझ नहीं पा रहा। उसी दिन हमने राइटर के साथ इमरजेंसी मीटिंग बुलवाई और कहा की जो बात मैं खुद समझ नहीं पा रहा, उसे ऑडियंस तक कैसे पहुंचा पाऊंगा। फिर उन्होंने रात भर उस स्क्रिप्ट पर काम किया, बदलाव लाए। दूसरे दिन, मैंने उस स्क्रिप्ट को लगातार पढ़ा ताकि बिना किसी कॉम्प्लिकेशन के लोगों तक पहुंचा पाउ।
'काफी गर्व महसूस हो रहा है' 
हमारी नीयत को अपनाया जब हम ये फिल्म बना रहे थे हमारी नीयत बड़ी साफ थी। हम यहां किसी भी धर्म, जात की बात नहीं कर रहे, मैं एक ऐसे लॉयर की भूमिका निभा रहा हूं जिसे अपने हिन्दू धर्म पर बहुत गर्व हैं। वह अपने परिवार और काम को बहुत जिम्मेदारी से निभा रहा है। मेरा किरदार किसी धर्म के विरुद्ध नहीं बल्कि वो उस बच्ची के लिए लड़ रहा जिसे साथ गलत हुआ, कुकर्म हुआ।
हमारी फिल्म किस धर्म नहीं बल्कि उस मानसिकता के खिलाफ जो कुछ पावर वाले में होता है, जो अपना पावर का गलत फायदा उठाते हैं। काफी गर्व महसूस हो रहा है की करोड़ों की संख्या ने इस फिल्म को अपनाया है, हमारी नीयत को अपनाया है। एक छोटी बजट फिल्म को बड़ी बजट बनाने के लिए, मैं उन्हें शुक्रिया कहना चाहता हूं।
'मैं आज भी काम छोड़ दूं तब भी लोग याद रखेंगे'
इस इंडस्ट्री में मुझे तकरीबन 30 साल हो गए हैं और मैं अपने करियर से बहुत संतुष्ट हूं। हां, बॉक्स ऑफिस कलेक्शन के मामले में मेरा करियर बिल्कुल अच्छा नहीं रहा, लेकिन काम के मामले में अच्छा रहा। डायरेक्टर मुझे अच्छे काम देते गए, उन्होंने मेरे काम पर विश्वास दिखाया। धूप-छांव तो रही लेकिन संतुष्टि इस बात की है की अपने डायरेक्टर के कारण मेरी एक ऐसी फिल्मोग्राफी बनी जिसे लेकर मैं बहुत गर्व महसूस करता हूं। अगर, मैं आज भी काम करना छोड़ दूं तब भी लोग कह पाएंगे की मनोज बाजपेयी जैसा कोई था, जिसने इतनी शानदार फिल्मोग्राफी रची।
'बॉक्स ऑफिस के हिसाब से मैंने कई फ्लॉप फिल्में दी हैं'
पेंडेमिक के पहले, मैं हमेशा कहा करता था की पता नहीं मैं इस इंडस्ट्री में कैसे टिका हूं। बॉक्स ऑफिस के हिसाब से मैंने जितनी ज्यादा फ्लॉप फिल्में दी हैं, उतना शायद ही किसी एक्टर ने दिया होगा (हंसते हुए) इसके बावजूद मैं इस इंडस्ट्री में टिका रहा। लोगों ने मुझ पर विश्वास दिखाया। पेंडेमिक के समय में मैं काफी व्यस्त था। मैंने बहुत काम किया। जितना कंटेंट आज ओटीटी पर मेरे आए हैं, सभी को सराहना मिली है। मैं खुद को बहुत लकी महसूस करता हूं। आगे भी आने वाले हर प्रोजेक्ट एक दूसरे से अलग हैं।
'फिल्म 'सत्या' से पहले एक्टिंग छोड़ने का ख्याल आया था'
एक ही बार ऐसा हुआ था की एक्टिंग छोड़ने का ख्याल आया था और वह भी फिल्म 'सत्या' से पहले। उस वक्त मुझे काम नहीं मिलता था और जो लगातार आप कर रहे थे वह भी फ्लॉप थे तो उस वक्त लगता था की मैंने 10 साल थिएटर किए, जो लोग मेरे काम की तारीफ करते हैं, क्या वह झूठ हैं?
मुझे अपने टैलेंट के ऊपर ही शक होने लग गया था। सोचता था की यदि मैं इतना अच्छा हूं तो मुझे काम क्यों नहीं मिल रहा, क्या कमी है मुझमे। उस वक्त भगवान ने महेश भट्ट को मेरे पास भेजा। उन्होंने 'स्वाभिमान' में मेरा काम देखा, उसमे मेरे दो सीन देखे और पेजर पर मुझे मिलने के लिए मैसेज भेजा। रात के 10.30 में उनसे मिलने गया और बस यही से सफर शुरू हो गया।
'एक नहीं बल्कि दो फिल्में पैसों के लिए फिल्म की थी'
हां, एक नहीं बल्कि दो फिल्में की थी। मेरी पत्नी ने जब वह देखा तो उन्हें बहुत शर्म आई, उन्होंने कहा की आगे से पैसे के लिए कभी कोई फिल्म मत करना। उस वक्त कई उतार-चढ़ाव थे, तब थोड़ा कमजोर पड़ गया था। हालांकि, उसके बाद मैंने कभी पैसों के लिए कोई फिल्म साइन नहीं की। मैं अपनी पत्नी का बहुत शुक्रगुजार हूं जिन्होंने मेरे बुरे वक्त में मेरा साथ दिया।
'पर्सनली चाहता हूं की कार्तिक आर्यन बहुत आगे बढ़े'
मेरे पीछे जो एक्टर्स आ रहे हैं, मैं उनसे बहुत रश करता हूं क्योंकि वो उस वक्त आए हैं जब बहुत सारा काम हो रहा है। जलन तो होती है की ये लोग सही उम्र में आए है (हँसते हुए) हमारा वक्त अलग था, फिल्म सत्या सुपरहिट होने के बावजूद, मुझे एक साल घर बैठना पड़ा था। मन का काम ही नहीं मिलता था। विजय वर्मा, गुलशन देवैया, राजकुमार राव, जयदीप अहलावत, सनी हिंदुजा इन सभी का काम देखता हूं और बहुत कुछ सीखता हूं। वही, कॉमर्शियल फिल्मों में जो हैं, मैं पर्सनली चाहता हूं की कार्तिक आर्यन बहुत आगे बढे। वो लड़का ग्वालियर का है, उसने बहुत मेहनत की है। वैसे भी, जो लोग छोटे शहरों से आते हैं ना, वह मेरे दिल के बहुत करीब होते हैं। मैं चाहता हूं की वे बहुत कुछ हासिल करें।